عراق میں کل رات میں ہونے والے دھماکوں میں سیکڑوں جاں بحق و زخمی

عراق میں ہونے والے دھماکوں سے جاں بحق افراد کی تعداد ۶۰ سے زائد ہو گئی جبکہ بعض خبروں میں جاں بحق ہونے والوں کی تعداد ۸۰ اور زخمیوں کی تعداد ۹۰ بھی بتائی گئی ہے۔

خبر کا کوڈ: ۴۲۹۵۰۱

تاریخ: ۱۵ آذر ۲۰۱۷ - ۱۴:۳۱

رسا نیوز ایجنسی کی رپورٹ کے مطابق عراق میں ہونے والے دھماکوں سے جاں بحق افراد کی تعداد 60 سے زائد ہو گئی جبکہ بعض خبروں میں جاں بحق ہونے والوں کی تعداد 80 اور زخمیوں کی تعداد 90 بھی بتائی گئی ہے۔

ذی قار کے صدر مقام ناصریہ کے قریب ایک ریسٹورنٹ اور ایک چیک پوسٹ پر ہونے والے بم دھماکوں میں 60 افراد جاں بحق اور 100 سے زیادہ زخمی ہوئے ہیں۔ زخمی ہونے والوں میں کچھ لوگوں کی حالت تشویشناک ہے جس کے پیش نظر مرنے والوں کی تعداد بڑھ سکتی ہے۔

داعش دہشت گرد گروہ نے ذی قار کے دہشت گـردانہ حملے کی ذمہ داری قبول کر لی ہے۔

داعش دہشت گرد گروہ نے عراقی فوجیوں کے ہاتھوں پے در پے شکست کھانے کے بعد عراق کے مختلف شہروں میں دہشت گردانہ حملے کرنے شروع کر دیئے ہیں۔/۹۸۹/ف۹۴۰/